पाएं अपने शहर की ताज़ा ख़बरें और फ्री ई-पेपरडाउनलोड करें
हर मजहब से बड़ा इंसानियत का रिश्ता होता है। भले वो काेरोना काल हो या फिर कोई प्राकृतिक आपदा। डर के आगे जीतने वाले लोग हर मुसीबत में दूसरों का साथ देते हैं। कुछ ऐसी ही मिसाल रोडवेज कर्मचारी आरिफ अहमद कादरी ने कायम की है। कोरोना काल में संक्रमण के खतरे को नजरंदाज कर आरिफ ने मानवता को पहला स्थान दिया। जिन्होंने रोडवेज बस में बेहोश हुई महिला को ही नहीं संभाला, बल्कि उसके दोनों भूखे बच्चों के पेट भरने के लिए खाना भी उपलब्ध करवाया।
घटना बांसवाड़ा बस स्टैंड की है। जहां दिन में प्रतापगढ़ की रहने वाली एक महिला बीमारी के चलते गिर गई। इस दौरान उसका बेटा भी गोद से छूटकर नीचे गिर गया, लेकिन कोरोना संक्रमण के बीच किसी बस सवार यात्री ने पीड़ित महिला की मदद नहीं की। इस दौरान बांसवाड़ा बस स्टैंड पर रोडवेज कर्मचारी ने कोरोना का डर भुलाकर महिला की मदद की। उसने बच्चे को उठाया और महिला को भी बस से नीचे उतारा। काफी देर महिला को होश नहीं आया तो भूख से कराह रहे बच्चे के लिए दूध की व्यवस्था की। वहीं, बड़ी बच्ची को नाश्ता कराया। इसके बाद भी महिला को होश नहीं आया। इस पर आरिफ ने महिला का बैग तलाशा और मोबाइल से पीड़िता के भाई का नंबर लगाया। इसके बाद फोन पर पीड़िता के भाई को इसकी सूचना दी।
नाकेबंदी पर पुलिस ने भाई को रोका
बहन के बेहोश होने की सूचना पर प्रतापगढ़ निवासी युवक का भाई बिना देर लगाए कार से बांसवाड़ा पहुंचने का फैसला लिया। इस बीच पुलिस ने उसे जगह-जगह पर रोका। तभी सच्चाई बताने के लिए युवक ने पुलिस कार्मिकों की आरिफ से बात कराई। तब पुलिस ने युवक को जाने दिया। करीब एक घंटे बाद पहुंचे युवक ने बहन की सुध ली। उसे लेकर प्रतापगढ़ लौट गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn